Historija Vijetnama

Pisana povijest Vijetnama počinje oko 200. pne. kad je postao dijelom države Nam Viet (kin. Nan Yue) koja je obuhvaćala i današnje južne kineske provincije Guangxi i Guangdong (Kanton), a vodio ju je odmetnuti kineski general s podrškom lokalnog ne-kineskog stanovništva.

Godine 111. pne. Kina je uspjela vratiti odmetnute teritorije i područje sjevernog Vijetnama sljedećih je tisuću godina, do 939., bilo dio Kineskog Carstva. Kineski upravitelji pokušali su sinicizirati Vijetnam, ali to je samo potaknulo lokalne elite na homogenizaciju i doprinijelo stvaranju posebnog vijetnamskog identiteta.

Od polovice desetog do polovice devetnaestog stoljeća i dolaska Francuza u Vijetnamu su se izmjenjivala razdoblja neovisnosti i kineske dominacije. U 17. i 18. stoljeću zemlja se proširila na jug i zauzela područje delte Mekonga; takva ekspanzija dovela je ubrzo do podjela između juga i sjevera koje su prevladane u početku 19. stoljeća.

Francuzi su zauzeli zemlju u nekoliko pohoda od 1859. do 1882. Od samog početka francuske vladavine pojavljivali su se pokreti za autonomiju i neovisnost. Poslije prvog svjetskog rata vodeću ulogu polako su preuzimali komunisti povezani sa Sovjetskim Savezom na čelu s Ho Chi Minhom. Nakon drugog svjetskog rata Hoov pokret Viet Minh (Liga za neovisnost Vijetnama) proglasio je neovisnost, ali Francuska nije namjeravala odstupiti. Nakon neuspješnih pregovora, otvoreni je rat počeo u prosincu 1946. i trajao do 1954. kada je Francuska pretrpjela odlučujući poraz kod Dien Bien Phua.

Vijetnam je Ženevskim dogovorima privremeno podijeljen na sjeverni i južni dio s granicom na 17. paraleli; u južnom dijelu autokratski je vladao katolički političar Ngo Dinh Diem koji je uz podršku SAD-a odbio provesti nacionalne izbore i ujedinjenje zemlje. Krajem pedesetih razbuktao se sukob gerilaca Vijetkonga koji su, potpomognuti iz Sjevernog Vijetnama, tražili ujedinjenje, i vlasti Južnog Vijetnama. Nakon što je postalo jasno da se Južni Vijetnam neće moći samostalno održati SAD su se aktivno uključile u rat i 1968. oko 500.000 američkih vojnika borilo se na strani juga. Zbog velikog broja žrtava američka javnost okrenula se protiv rata i 1973. Amerikanci su se povukli iz zemlje. Snage Sjevernog Vijetnama iskoristile su slabost juga i 1975. u velikoj ofenzivi zauzele cijelu zemlju.

Eksterni linkovi 

 Vietnam History from ancient time 
 Vietnam Chronology World History Database 
 Viet Nam's Early History & Legends by C.N. Le (Asian Nation - The Landscape of Asian America)
 Tungking by William Mesny
 Pre-Colonial Vietnam  by Ernest Bolt (University of Richmond)
 Human Rights in Vietnam 2006  (Human Rights Watch)
 French IndoChina Entry in a 1910 Catholic Encyclopedia about Indochina (New Advent).
 Virtual Vietnam Archive Exhaustive collection of Vietnam related documents (Texas Tech University)
 Geneva Accords of 1954  Text of the 1954 Accords by Vincent Ferraro (Mount Holyoke College)
 Việt-Học Thư-Quán - Institute of Vietnamese Studies - Viện Việt Học  Many pdfs of Vietnamese history books
 Vietnam Dragons and Legends Vietnamese history and culture by Dang Tuan.
 Indochina - History links for French involvement in Indochina, casahistoria.net
 Vietnam - History links for US involvement in Indochina, casahistoria.net
 Early History of Vietnam  - Origin of Vietnam name
 The American War: the U.S. in Vietnam  - a Pinky Show online documentary video that includes a brief history of Vietnam
 Hoàng Văn Chí, Từ Thực Dân Đến Cộng Sản  
 Hoàng Văn Hoan, Giọt Nước Trong Biển Cả  
 Hoàng Văn Chí, Trăm Hoa Đua Nở Trên Đất Bắc 
 Nguyễn Thanh Giang, Tưởng Niệm Con Đường Phan Chu Trinh 

 
Vijetnam
Vijetnam
Vijetnam